Szentendre, 2021. november 9

és 2022. május 5.

**Kerekasztal megbeszélés eredménye.** Aéf Tag. 2022. május 24. JK 2.1.

Elnökségi határozat: Az összefoglalást és az ÉMI\_TÜV vendéglátását, valamint a résztvevők aktivitását köszöni. Az Elnökség összefoglaló véleménye alap alján.

Honvári G.: Kötélpálya kerekasztal a második üléssel május 5-én lezárult.

**Kötélpálya kerekasztal megbeszélések összefoglalója.**

Résztvevők: Némethy Zoltán Dr. Oplatka Gábor / ETH Zürich

Schéder Tamás Kakukk Béla

Gyökér Imre Várdai Attila

Koltai Henrik Honvári Gábor

Ébneth Teodóra

Megbeszélés pontjai:

1. Kötélpálya vizsgálatok szabályozása Csehországban és Lengyelországban – Honvári Gábor

* A két ország eltérő módon szabályozza az időszakos vizsgálat kérdését. Lengyelország egy rendeletben kezeli az összes biztonságtechnikai tevékenységet (új berendezés tanústás és időszakos vizsgálatok), ami jól áttekinthető és minden fél számára egyértelmű helyzetet eredményez. A cseh modell esetén az új berendezések tanúsítása jól szabályozott az európai rendeletekkel összhangban, de az időszakos vizsgálatok szabályozása kevésbé világos.

1. Kötélpálya Tapasztalatok – Dr. Oplatka Gábor

* Ismét hasznos ismereteket osztott meg Oplatka professzor úr a nemzetközi kötélpálya esetekkel kapcsolatban, amelyek tanulságul szolgáltak a társterületek képviselőinek is.

1. Metró ferdepályás felvonó (Klinikák, Corvin, Kálvin) bemutatása – Koltai Henrik

* A metróvonal felújításakor telepített ferdepályás felvonó műszaki kihívásait ismertette tapasztalat még nincs, de a kiürítéssel kapcsolatosan aggályok merültek fel.

1. Szakmai vita – mindenki

* A jelenlévők ismét megvitatták a hazai helyzetet, és azokat a részleteket, amiken javítani kellene a jelenlegi szabályozást. Érdemi továbblépés csak a jogalkotók szándékával és támogatásával történhet meg, ezért a fórum javasolja, hogy az MMK kezdeményezzen egyeztetést az ITM-el.
* A két szakmai kerekasztal alkalom hasznos ismereteket osztott meg a résztvevőkkel, de ebben a formában további megbeszélést nem tervez a társaság.

**Az elnökség** a fenti tájékoztatót köszönettel nyugtázta és **kialakította az alábbi véleményt:**

Az ilyen jellegű berendezések, mint a kötélpályák vagy az „Egyes szórakoztatási célú berendezések” [24/2020. (VII. 3.) ITM rendelet]. (JK.2. 6. 3.), továbbá más, hasonlóan veszélyes, de kis darabszámú berendezések a Magyarországon elterjedt üzleti alapú ellenőrzési rendszerben csak részlegesen lehet vizsgálni, vagy ellenőrizni. Teljeskörűség csak egy, a Lengyelországban (Lásd 1.pont) alkalmazott és államilag finanszírozott rendszerben valósítható meg., tehát egy ilyenre feltétlenül szükség lenne! *Némethy Zoltán* sk. elnök